**Жолаушыларды, багажды, жүк-багажды және почта жөнелтілімдерін теміржол көлігімен тасымалдау қағидасы**

**1-тарау. Жалпы ережелер**

       1. Осы Жолаушыларды, багажды, жүк-багажды және почта жөнелтілімдерін теміржол көлігімен тасымалдау қағидалары (бұдан әрі - Қағида) "Теміржол көлігі туралы" Қазақстан Республикасының 2001 жылғы 8 желтоқсандағы Заңының (бұдан әрі - Заң) 14-бабының 2-тармағының 34-15) тармақшасына сәйкес әзірленді және жолаушыларды, багажды, жүк-багажды және почта жөнелтілімдерін теміржол көлігімен тасымалдау тәртібін айқындайды.

      2. Теміржол көлігімен Қазақстан Республикасы арқылы халықаралық және транзит қатынаста жолаушыларды, багажды, жүк-багажды және почта жөнелтілімдерін тасымалдау Қазақстан Республикасының заңнамасына және Қазақстан Республикасы ратификациялаған халықаралық шарттарға сәйкес жүзеге асырылады.

      3. Осы Қағидаларда мынадай анықтамалар мен терминдер пайдаланылады:

      1) арнайы поезд – рейске заңды немесе жеке тұлғалардың өтінімі бойынша поездардың қозғалыс кестесіндегі арнайы немесе бір жолғы кесте бойынша тағайындалатын поезд;

      2) арнайы вагон – рейске тұрақты қатынастағы поезды қалыптастырудың белгіленген схемасынан тыс немесе жеке немесе заңды тұлғаның тапсырысы бойынша тұрақты қатынастағы вагонның орнына тағайындалған вагон;

      3) аялдама пункті – жолаушылар поезының аялдауы жүзеге асырылатын, тек қана жолаушыларды отырғызуға және түсіруге арналған пункт;

      4) билет құны – жолаушыларды жол жүру барысында барлық теміржол маршруттары бойынша тасымалдағаны үшін есептелетін төлем сомасы ретінде белгіленген жол жүру құнының бір бөлігі;

      5) диспетчер терминалы (бұдан әрі – ДТМ) "Экспресс" жүйесінің терминал жабдықтарымен жабдықталмаған, билет касса жұмыстарын автоматтандыру үшін тағайындалған терминал жабдығы;

      6) жайлылығы жоғары поезд - тұтыну сапасы жоғары қазіргі заман жолаушылар вагондарынан құрастырылған поезд құрамы;

      7) жол жүру құжаты (билет) – жолаушыны тасымалдау шартының жасалғанын куәландыратын және жолаушылар поезымен жол жүру құқығын беретін, қағаз түрінде немесе электронды-цифрлық нысанда ресімделген құжат (электронды жол жүру құжаты);

      8) жолаушылар поезы – жолаушыларды теміржол қатынасының барлық түрімен тасымалдауға арналған поезд;

      9) жолаушыларды теміржол көлігімен экспресс-тасымалдау – жолаушылардың жол жүру уақытын қысқарта отырып, ең аз аялдама жасайтын, жасалу құрылымы сағатына 200 км дейінгі жылдамдықпен жүретін вагондардан құрастырылған жүрдек жолаушылар поездарымен тасымалдау;

      10) жолаушылардың жол жүру құны – плацкарт және билет бөліктерінің жиынтығы;

      11) жолсеріктің мобильді терминалы (бұдан әрі – ЖМТ) – отырғызу талонын бере отырып, электронды жол жүру құжаттарын ресімдеу, санайтын және заңдылығын тексеру бойынша жолаушылар тасымалдарын басқарудың автоматтандырылған жүйесінің терминалдық жабдықы, бағдарламалық-техникалық кешен;

      12) жүрдек поезд – жол жүру уақытын қысқарта отырып, ең аз аялдайтын жасалу құрылымы сағатына 200 км дейінгі жылдамдықпен жүретін вагондардан құрастырылған поезд құрамы;

      13) қала маңы поезы – облысаралық, ауданаралық (облысішілік, қалааралық) және қала маңы қатынасында жүретін, мотор-вагонды жылжымалы құрамнан (электр немесе дизель поездан) немесе отыратын орындары бар жолаушылар вагондарынан құрастырылған поезд;

      14) отырғызу талоны – жолаушының электронды жол жүру құжаты бойынша поезға отырғанын және жол жүргенін куәландыратын құжат;

      15) плацкарт құны – жолаушылар тасымалданатын жалпы қашықтықпен белгіленетін вагонды пайдалану және жол жүру барысында жолаушыларға қызмет көрсету ақысын қамтитын жол жүру құнының бір бөлігі;

       16) поездағы халық саны – жолаушылардың поездың барлық жол жүру бағыты бойынша вагондардағы орындарды пайдалану көрсеткіші.

      17) рейс – поездың құрастыру пунктінен кері қайтқанға дейін жол жүруі;

      18) стандарт поезд – жолда көрсетілетін сервистік қызмет түрі шағын, қауіпсіз жол жүру талаптарына жауап беретін жолаушылар вагондарынан құрастырылған поезд құрамы;

      19) тікелей қатынайтын вагон - екі және одан да көп поездардың құрамдарында қайта тіркеумен жүретін вагон;

      20) уәкілетті орган – теміржол көлігі саласындағы басшылықты, сондай-ақ Қазақстан Республикасының заңнамасында көзделген салааралық үйлестіруді жүзеге асыратын орталық атқарушы орган;

      21) ұйымдасқан жолаушылардың тобы – бір жолаушылар поезымен, сондай-ақ санатты әртүрлі вагондарда межелі бір пунктке дейін бірге жүретін кемінде 10 жолаушыдан тұратын топ;

      22) ұйымдасқан балалар тобы – жасы 15 ке жасқа дейінгі балалардан тұратын, кемінде бір жауапты ересек адамның 10 балаға және бір медициналық қызметкердің бір топқа ілесіп жүруімен жол жүруді жүзеге асыратын жолаушылардың ұйымдасқан тобы;

      23) фирмалық поезд – поезд Қазақстан Республикасының жолаушылар поездарында қызметтер көрсету саласындағы ұлттық стандартқа сәйкес келген кезде ерікті негізде берілетін жолаушылар поезының санаты;

      24) келісілген поезд-жолаушының қайта отырғызу станциясына келуі және оның осы станциядан межелі станцияға дейін жөнелтілуі арасындағы 1 сағаттан кем емес айырмашылықты ескеретін, поезд;

      25) ревизордың мобильді терминалы (бұдан әрі – РМТ) - Тасымалдаушының нормативтік құжаттарына сәйкес тексеру жүргізу мүмкіндігімен электронды жол жүру құжаттарын санайтын және заңдылығын тексеру жөніндегі бағдарламалық-техникалық кешен.

      Осы Қағидаларда пайдаланылатын өзге де ұғымдар Заңда айқындалған мәндерде қолданылады.

      4. Жолаушыларды, багажды және жүк-багажды тасымалдау жолаушылары, багажбен, жүк багажды тасымалы жөніндегі операцияларды орындау үшін ашық теміржол станциялары мен аялдама пункттері арасындағы теміржолдар бойынша жүзеге асырылады.

      Станциялар мен аялдама пункттерін ашылу және жабылу, олардың атаулары мен олар орындайтын коммерциялық операциялардың сипатының өзгертіндегі туралы ақпарат тиісті тарифтік басшылықтарда жарияланады.

      5. Ұлттық темір жол компаниясы жолаушылар тасымалдарын басқарудың автоматтандырылған жүйесі (бұдан әрі – БАЖ) арқылы уәкілетті мемлекеттік органға және (немесе) құқық қорғау және арнаулы мемлекеттік органдарға жол жүру бағыттарын, жолаушылардың деректерін көрсете отырып, теміржол көлігінде ресімделген және (немесе) брондалған билеттер туралы, оның ішінде интернет-ресурстар арқылы сатып алынған жол жүру құжаттарының (билеттерінің) саны туралы мәліметтерді ұсынады.

      Ұсынылатын мәліметтер ақпараттық дерекқорда кемінде бес жыл сақталады.

**7-тарау. Қол жүгін тасымалдау тәртібі мен шарттары**

      118. Жолаушының өзімен бірге бір толық немесе балалардың жол жүру құжатына (билетіне) қол жүгін 35 килограмнан аспайтын, олардың өлшемі үш өлшемде 100 сантиметрден, 50 сантиметрден және 50 сантиметрден аспайтын, ал "Talgo", "Тұлпар-Тальго" вагондарынан құралған поездарда және оларға ұқсас вагондарда (вагон корпусының ең жоғары биіктігі – 3524 миллиметр, вагонның ең жоғары ені – 3200 миллиметр) – 25 килограмм қол жүгін тегін алып жүруге рұқсат етіледі, оның мөлшері үш өлшемде 70 сантиметрден, 40 сантиметрден және 40 сантиметрден аспайды.

      119. "Talgo", "Тұлпар-тальго" фирмасының вагондарынан және оларға ұқсас вагондардан (вагон корпусының ең жоғары биіктігі – 3524 мм, вагонның ең жоғары ені – 3200 мм) құралған поездардан басқа, жолаушылар поездарында қол жүгін алып жүрудің белгіленген нормасының есебіне жолаушыға, егер олар өз өлшемдері бойынша қол жүгін орналастыруға арналған орындарда орналастырылса, балалар арбаларын, байдаркаларды, моторсыз велосипедтерді өзімен бірге алып жүруге рұқсат етіледі.

      120. "Talgo" фирмасының вагондарынан және оларға ұқсас вагондардан құралған поездарды қоспағанда, жолаушының қол жүгінен басқа тегін алып жүруіне рұқсат етіледі (вагон корпусының ең жоғары биіктігі-3524 мм, вагонның ең жоғары ені-3200 мм):

      үш өлшем сомасы бойынша мөлшері 100 сантиметрден кем болатын ұсақ заттар;

      егер бала немесе мүгедек бала, оларға арналған арба поезда Жиналған түрде жиналмалы балалар және (немесе) мүгедектер арбалары болады.

      Мүгедектер мен халықтың қауқары аз топтары қатарындағы жолаушылар өзімен бірге жеке пайдалануға арналған техникалық көмекші (орнын толтырушы) құралдар мен арнайы жүріп-тұру құралдарын тегін алып жүре алады.

      Қол жүгін тегін тасымалдау жөніндегі басқа да талаптар Заңға сәйкес белгіленеді.

      121. "Talgo" фирмасының вагондарынан және оларға ұқсас вагондардан құралған поездардан басқа, жолаушылар поездарында жол жүру кезінде (вагон корпусының ең жоғары биіктігі – 3524 мм, вагонның ең жоғары ені – 3200 мм) жолаушы қажет болған жағдайда қосымша өзімен бірге мынадай жағдайларда қол жүгін алып жүреді:

      1) багаж тарифі бойынша жеке ақыға салмағы 15 килограмға дейін жолаушыға қолдарында багаж тасымалын растайтын құжатты бере отырып, багаж тарифі бойынша салмағы 15 килограмға дейін;

      2) жатын немесе купе вагонының бір купесінде толық құны бойынша сатып алынған бір жол жүру құжаты (билет) салмағы 50 килограмға дейін;

      3) төрт орын үшін жол жүру құжаттарының (билеттерінің) толық құнын төлей отырып, жеке купеде жалпы салмағы 300 килограмға дейін.

      122. Жолаушылар вагондарына, вагон-мейрамханаларға (кафетерий-вагондар, буфет-вагондар), багаж вагондарына, облысаралық, ауданаралық (облысішілік қалааралық) және қала маңындағы қатынастардағы арнайы вагондарға қызмет көрсететін қызметтік персоналға осы Қағидалардың 118-тармағында белгіленген қол жүгін алып жүру нормалары қолданылады.

      123. Қала маңындағы поездарда, жайлылығы жоғары электр поезд вагондарынан басқа, қол жүгін алып жүрудің белгіленген нормасының есебіне биіктігі бойынша 180 сантиметрден аспайтын балалар арбалары, өсімдіктер, көшеттер және ұшарбасы байланған және түбір оралған басқа да отырғызу материалдары жіберіледі.

       Аумағында "Өсімдіктер карантині туралы" Қазақстан Республикасының Заңында белгіленген тәртіппен карантиндік аймақтар жарияланған аудандарда көрсетілген тасымалдар өсімдіктер иесі өсімдіктер карантині жөніндегі мемлекеттік инспекция берген карантиндік сертификатты ұсынған кезде жасалады.

      Белгіленген нормадан тыс қол жүгі түрінде, егер арба тағайындалған бала поезда, сондай-ақ поездың тамбурында мүгедектер арбасын, балалар арбасын бөлшектелмеген күйінде алып жүруге жол беріледі.

      Қол жүгін жолаушыларға арналған орындарда, сондай-ақ орындықтар арасындағы жолдарда, дәліздерде және вагон тамбурларында орналастыруға жол берілмейді.

      Жолаушы тасымалдайтын қол жүгін өлшеу үшін станцияларда (вокзалдарда) таразылар орнатылады.

      124. Вагонды немесе басқа жолаушылардың заттарын зақымдауы немесе ластауы мүмкін заттарды, сондай-ақ қарудың барлық түрлері және олардың оқтары (мемлекеттік маңызы бар жағдайларды қоспағанда), жарылғыш, улы, сасық, жұқтырылған, өрт қаупі бар, тез тұтанатын, өздігінен тұтанатын есірткі және уландырғыш заттарды, оқ-дәріні және басқа жолаушылардың қол жүгіне немесе тасымалдаушыға зиян келтіруі мүмкін басқа да заттар мен заттарды қол жүгімен тасымалдауға жол берілмейді.

      125. Қол жүгін жоғалту, бүлдіру және сақталмау тәуекелі тасымалдаушының кінәсінен болған жағдайларды қоспағанда, жолаушыға жүктеледі.

      126. Егер электрондық, тұрмыстық, бейне және аудиотехниканың мөлшері осы Қағидалардың 118-тармағына сәйкес үш өлшемнен және 35 килограмнан аспайтын болса, онда көрсетілген техника қол жүгінің нормасы есебінен тасымалданады. Қала маңындағы поездарда үш өлшемнің (150х60х60) сомасы бар спорттық мүкәммалды тасымалдауға жол беріледі.

      Поездардың барлық вагондарында жол жүру құжатына (билетіне) бір заттан артық емес, 3 өлшем қосындысы бойынша 100 сантиметрден аспайтын қол жүгінің белгіленген нормасынан артық аталған заттарды тасымалдауға (отыруға арналған орындары бар қатты вагондар және "Talgo" фирмасының вагондарынан және оларға ұқсас вагонынан құрастыратын поездардан басқа, вагон корпусы ең жоғарғы биіктігі – 3524 мм, вагонның ең жоғарғы ені – 3200 мм), сонымен қатар, шағын габаритті вагондардан құрылған поездардан басқа отыруға арналған вагондардан құрылған поездарда (вагонның корпусы ең жоғарғы биіктігі – 3524 мм, ең жоғарғы ені – 3200 мм) тасымалдауға рұқсат етілмеген.

      Қол жүгінің нормасынан тыс тасымалданатын көрсетілген зат үшін оның салмағына қарамастан салмағы 30 килограмм багаж тарифі бойынша ақы алынады. Бұл тасымалдауды багаж кассасында ресімдеу "багаж қолында" квитанциясы бойынша жүргізіледі. Егер көрсетілген затты тасымалдау қосымша сатып алынған жол жүру құжатына (билетіне) жүзеге асырылса, онда салмағы 30 килограмм багаж тарифі бойынша қосымша ақы алынбайды.

      Ерекше сақ болуды талап ететін теледидарлар, радиоқабылдағыштар, магнитофондар және басқа да аспаптар вагондарда қол жүгін тасымалдау үшін бөлінген орындарда немесе жол жүру құжаттары бойынша жолаушылар иеленетін орындарда орналастырылады.

      Жолаушылар вагондарымен көлемі жағынан ені кіреберіс купе есіктерінен үлкен ірі габаритті теледидарлар мен басқа да аппаратураны тасымалдауға жол берілмейді.

 **2-параграф. Қол жүгін сақтау шарттары**

      127. Теміржол вокзалдарында бейнебақылау камераларымен жабдықталған жолаушылардың қол жүгін уақытша сақтау үшін автоматты өзіне-өзі қызмет көрсететін сақтау камераларының блоктарын орнатуға жол беріледі.

      Жергілікті жағдайларға байланысты қажет болған жағдайда қоймашылар қызмет көрсететін сақтау камералары ашылады.

      Өзіне-өзі қызмет көрсететін автоматты сақтау камераларын пайдалану қағидалары, сондай-ақ қоймашылар қызмет көрсететін сақтау камераларының жұмыс уақыты мен тәртібі туралы хабарландырулар жолаушылардың назарына арналған сақтау камераларының көрнекті орындары мен үй-жайларында ілінеді.

      128. Қоймашылар қызмет көрсететін стационарлық сақтау камераларына қол жүгі тегі мен түріне қарамастан орамадағы қол жүгін тапсырылады.

      Ауыл шаруашылығы өнімдерін тасымалдау кезінде олардың сақталуына кепілдік беретін кез келген ыдыста сақтауға қабылдайды.

      Сақтауға тапсырылған тез бұзылатын өнімдердің табиғи бүлінуі үшін өтем тасымалдаушыға жүктелмейді.

      Сақтауға жеке қабылданатын қол жүгі орнының салмағы 50 килограмнан аспайды және әрбір орында оны тасымалдауға мүмкіндік беретін құрал болады.

      Тапсырылатын қол жүгіне байланған әрбір зат жеке орын ретінде саналады.

      Жануарлар мен құстарды, атыс қаруын, жарылғыш, өрт қаупі бар, тез тұтанатын, уландырғыш және сасық заттарды, сондай-ақ басқа жолаушылардың заттары ластануы немесе зақымдануы мүмкін заттарды сақтауға тапсыруға және қабылдауға жол берілмейді.

      Қол жүгінде ақшаны, облигацияларды, құжаттарды және басқа да құндылықтарды сақтауға жол берілмейді.

       129. Егер заттарды сақтау камерасына қабылдау кезінде буып-түю ақаулары анықталса, онда иесі оларды жою немесе осы Қағидалардың 4-қосымшасына сәйкес ГУ-23п нысаны бойынша жалпы нысандағы актіге (бұдан әрі - жалпы нысандағы акт) қоймашы қаптамада ақаулардың болуы туралы жасаған қол қоюы қажет.

      130. Салмағы 50 килограмнан асатын немесе автоматты сақтау камераларының ұяшықтарына немесе үшінші сөрелерге (қуыстарға) орналастырылмаған ірі көлемді заттар ірі габаритті заттарды сақтаудың арнайы камераларында сақтауға қабылданады.

      131. Заттарды сақтауға қабылдау тапсырушы адамның жеке басын куәландыратын құжаттары болған кезде жүргізіледі.

      Қол жүгін сақтауға қабылдаған кезде қоймашы жолаушыға немесе қол жүгін тапсырушы өзге тұлғаға жетон береді және оның нөмірі мен деректерін (жолаушының (Т.А.Ә. (бар болған жағдайда), оның жеке басын куәландыратын құжаттың нөмірі) жеке басын куәландыратын құжаттан "Беру" бағанында арнайы кітапқа жазады. Қол жүгін тапсырған жолаушы немесе өзге тұлға қол жүгін алған кезде, қоймашы "Алу" бағанына осы жетонның нөмірін жазады.

       Жеке басын куәландыратын құжаттағы деректер осы Қағидалардың 5-қосымшасына сәйкес нысан бойынша темір жол көлігі ұйымының қосалқы-қосымша қызметінен жалдау ақысын, комиссиялық алымды және басқа да түсімдерді қабылдау үшін пайдаланылатын түбіртекке (Т.А.Ә. (бар болған жағдайда), жеке басын куәландыратын құжаттың нөмірі) енгізіледі

      132. Заттарды сақтау мөлшерлемері бойынша төленеді. Заттар жетонды ұсыну және беру орнына беріледі.

      Қол жүгін тапсырған жолаушы өзіне-өзі қызмет көрсететін сақтау камерасының ұяшығын жаңасын ішінара толықтыру үшін қайта ашқан әрбір жағдайда, ол қол жүгін сақтауға ақы төлейді.

      133. Жетон жоғалған кезде сақтау камерасына қабылданған заттар иесіне осы заттардың оған тиесілігі туралы дәлелдемелер ұсынысымен беріледі.

      Жоғалған жетон үшін жолаушыдан жетон құнына баламалы төлем алынады.

      134. Өзіне-өзі қызмет көрсету сақтау камерасына тапсырылған заттар күнтізбелік екі тәулік бойы сақталады, содан кейін оларды станцияның (вокзалдың) жалпы қойма үй-жайына немесе стационарлық сақтау камераларына береді. Өзіне-өзі қызмет көрсету сақтау камерасынан қол жүгін алу кезінде оның егжей-тегжейлі сипаттамасымен еркін нысанда акт жасалады. Қол жүгі иесінің тұрған жерін анықтау мүмкіндігі болған жағдайда оған қол жүгі тұрған жері туралы дереу хабарлама жіберіледі. Жауап алынғаннан кейін қол жүгі қол жүгін тапсырған жолаушының (иесінің) өтінішіне сәйкес ақы төлеп жіберіледі.

      Иесі күнтізбелік 30 (отыз) күн ішінде талап етпеген заттарды тасымалдаушы немесе ол уәкілеттік берген тұлға уәкілетті мемлекеттік органдардың қарамағына беруге тиіс. Осы сәттен бастап жолаушы оларға құнын өтеу немесе өз заттарын алу мәселелері бойынша жүгіне алады.

 **3-параграф. Ұмытылған және табылған заттар**

      135. Станцияларда, вокзалдарда, поездарда немесе теміржол бөлінген белдеулерінде ұмытылған заттар табылған барлық жағдайларда және оларда жолаушылар мен теміржол көлігі қызметкерлерінің өміріне қауіп төндіретін заттардың жоқ екендігі расталған кезде табылған заттардың сыртқы түрі мен оларды табу жағдайлары егжей-тегжейлі сипатталған жалпы нысандағы акт жасалады.

       Акт затты тапқан адамның қатысуымен жасалады. Актіге: поезда - жолаушылар поезының бастығы вагон жолсерігінің қатысуымен, станцияда (вокзалда) - станция (вокзал) бастығы қол қояды. Актінің көшірмесі затты тапқан адамға беріледі.

      Станцияда (вокзалда) немесе соңғы пунктке келген поездың құрамында немесе станцияға іргелес аралықта ұмытылған және табылған заттар осы станцияның (вокзал) бастығына беріледі, бұл туралы ұмытылған және талап етілмеген заттар кітабына тиісті жазба жасалады. Заттарға станция (вокзал) және заттың кітапта жазылған реттік нөмірі көрсетілген жапсырмалар ілінеді. Сөмке, торап, қап, чемодан және өзге де заттар пломбаланады немесе мөрленеді, ал осының алдында ішкі істер органдары өкілінің қатысуымен тізімдеме жасай отырып ашылады.

      Жол жүру барысында поездарда ұмытылған және табылған заттарды, жолаушылар поезының бастығы актімен бірге осы поезды қалыптастыру пунктіне береді.

      136. Күнтізбелік 30 (отыз) күн өткеннен кейін табылған және талап етілмеген заттарды тасымалдаушы немесе ол уәкілеттік берген тұлға уәкілетті мемлекеттік органдардың (мемлекеттік кіріс органдарының) қарамағына беруге тиіс. Осы сәттен бастап жолаушы оларға құнын өтеу немесе өз заттарын алу мәселелері бойынша жүгіне алады.

      Сақтау камераларынан жолаушылар алмаған заттарды алып қойған кезде заттар сипатталған акт жасалады. Иесінің орналасқан жерін анықтауға болатын деректер болған жағдайда, соңғысына заттардың тұрған жері туралы дереу хабарлама жібереді. Жауап алғаннан кейін заттар иесінің өтінішіне сәйкес жіберіледі. Мұндай заттарды сатуға беру иесін іздестірудің барлық құралдары таусылған жағдайларда ғана жүзеге асырылады.

      137. Табылған заттарды беруді талап еткен адам заттардың нақты белгілерін, олардың ішіндегісін жазбаша көрсетіп немесе заттарды құлыптайтын құлыптарға кілттерді көрсетіп, оларға өзінің құқығын дәлелдейді. Егер заттар табылған немесе тапсырылған станцияда (вокзалда) сақталса, онда олар иесіне станция (вокзал) бастығының өкімі бойынша көрсетілген заттарды беруді талап еткен адамның жеке басын куәландыратын құжаттар тексерілгеннен кейін беріледі. Егер заттар сатуға берілген болса, онда оларды беру туралы өтінішті заттар сатуға берілген станция (вокзал) теміржолды қарайды.

      Заттарды алған кезде оларды беруді талап еткен адам беру станциясында (вокзалында) теміржолға тиесілі барлық төлемдерді (багаж тарифі бойынша сақтау, буып-түю, тасымалдау және өзге де төлемдер үшін) төлейді, сондай-ақ өзінің тұрақты тұратын жерін және оның жеке басын куәландыратын құжаттың нөмірін көрсете отырып, заттарды алуға қолхат береді.

      138. Егер өзі тағайындалған станцияға келген жолаушы вагоннан шығып, вагонда заттардың жоғалғанын байқаса, ол станция (вокзал) бастығына жүгінеді. Станция (вокзал) бастығы жолаушының жазбаша өтініші бойынша поездың тұру ұзақтығы кемінде 10 (он) минут болатын поездың жүру барысы бойынша жолаушылар поезы бастығының немесе жақын жердегі станция (вокзал) бастығының атына, осы телефонограммада вагонның нөмірін және жолаушы алған орынды көрсете отырып, ұмытылған заттарды сипаттай отырып және оларды жолаушының тұрған жеріне жіберу талабымен қызметтік телефонограмма береді.

      Мұндай жағдайларда заттарды қайтаруға байланысты барлық шығыстар олардың иесінің есебінен әртүрлі алымдар түбіртегін ресімдей отырып жүргізіледі.

 **8-тарау. Багажды, жүк-багажды қабылдау және беру шарттары мен тәртібі**

      139. Тасымалдаушы жолаушының багажын қабылдайды және осы операциялар үшін ашық кез келген теміржол станциясына дейін жөнелтеді.

      Жолаушы қажет болған жағдайда багажды алдын ала тасымалдауға тапсырады. Жолаушының багажды тапсыруы багаж бөлімшесіне (пунктіне) жүзеге асырылады.

      Багаж кассалары поездың жолаушылары ұсынатын барлық багажды кідіріссіз қабылдауды қамтамасыз ету үшін алдын ала ашылады.

      Қажет болған жағдайда багаж жолаушыны жөнелту станциясында да, багаж операциялары үшін ашық поездың жүру жолы бойынша кез келген аралық станцияда да тасымалдауға тапсырылады.

      Жолаушының соңғы жол жүру станциясы ғана емес, жол жүру жолында орналасқан және багаж операцияларын жүргізу үшін ашық кез келген станция баратын станция болып табылады. Бастапқы жөнелту станциясында салмағына байланысты багажды қабылдау бір немесе бірнеше багаж түбіртектерін беру жолымен ресімделеді.

      Жолаушылар поездарының құрамында багаж вагондарының жүруін тасымалдаушы реттейді.

      140. Жолаушылар поезының багаж вагонында жол жүру құжаты (билеті) бойынша тасымалдауға қабылданатын салмағы 200 килограмнан аспайтын мүлік жолаушының багажы болып саналады.

      Тасымалдауға жолаушылардың багажына зиян келтірмей, өзінің мөлшері, қаптамасы және қасиеттері бойынша қиындықсыз тиелетін және багаж вагонына орналастырылатын нәрселер мен заттар қабылданады.

      Багаждың әрбір орнында оны тиеу, қайта тиеу және түсіру кезінде тасымалдауға мүмкіндік беретін құрылғылар (құрылғылар) болады. Ыдыс немесе буып-түю тасымалдаудың барлық уақытында багаждың сақталуын қамтамасыз етуі тиіс.

      Оргалиттен жасалған картон қораптар немесе ағаш-талшықты плиталар салмағы 20 (жиырма) килограмнан аспайтын етіп қабылданады, чемодандар, себеттер, сөмкелер, орамдар, теңдер тігіледі және байланады, сандықтар мен жәшіктердің темір жиектері болады.

      141. Аса сақтықты талап ететін бейне-, аудиоаппаратура және басқа да ұйымдастыру техникасы жол бойында артық тиеусіз тасымалдау кезінде тасымалданатын техниканың сақталуын қамтамасыз ететін орамда, ал артық тиеумен тасымалдауға тек қатты орамда (жәшіктер мен торлар) қабылданады.

      142. Багажбен мыналарды тасымалдауға жол берілмейді:

      1) бір орнының салмағы 75 килограмнан асатын немесе бір өлшемнің мөлшері 3 метрден асатын заттар мен нәрселер.

      Салмағы 75 килограмнан асатын, бірақ 165 килограмнан аспайтын және өлшемдердің бірінің мөлшері 3 метрден аспайтын (мысалы, тоңазытқыданаар, газ плиталары) бөлінбейтін орындар тасымалдауға бір жол жүру құжатына (билетіне) бір орыннан аспайтын багажбен қабылданады. Бөлінбейтін орындарды багажбен тасымалдау бөлінбейтін орындарды жүк-багажбен тасымалдауға ұқсас жүргізіледі;

      2) қарудың барлық түрлері және олардың оқтары (мемлекеттік маңызы бар жағдайларды қоспағанда), жарылғыш, улы, сасық, жұқтырылған, өрт қаупі бар, тез тұтанатын, өздігінен тұтанатын есірткі және уландырғыш заттарды, оқ-дәріні және басқа жолаушылардың қол жүгіне немесе тасымалдаушыға зиян келтіруі мүмкін басқа да заттар мен заттарды қол жүгімен тасымалдауға;

      3) бағалы қағаздар, құжаттар, ақша, асыл тастар және басқа да құндылықтар.

      143. Өсімдіктерді, оның ішінде көшеттерді және басқа да отырғызу материалдарын багажбен тасымалдауға қабылдау кезінде олардың қаптамасы тасымалдаудың сақталуына кепілдік беруге және басқа адамдардың багажы мен жүк-багажын ластамауға тиіс.

       Бұл жағдайда жөнелтудің әрбір салмағы бойынша 25 килограммнан, ал биіктігі бойынша – 200 сантиметрден аспауы тиіс. Өсімдіктер карантині жөніндегі заңнамада белгіленген тәртіппен карантинге жатқызылған деп жарияланған аумақтағы станциялардан көрсетілген жөнелтімдер иесі 1999 жылғы 11 ақпандағы № 344 "Өсімдіктер карантині туралы" Қазақстан Республикасының Заңына сәйкес отырғызу материалдарын тасымалдау құқығына өсімдіктер карантині жөніндегі мемлекеттік инспекция берген карантиндік сертификатты ұсынғаннан кейін және жол бойында қайта тиеусіз ғана қабылданады.

      144. Багажды ақаулы орамада тасымалдауға ұсынған кезде тасымалдаушы қажет болған жағдайда оны тасымалдауға қабылдаудан бас тартады.

      Орамында багаждың жоғалуына немесе бүлінуіне қауіп төндірмейтін кемшіліктер бар багаж тасымалдау құжаттарында осы кемшіліктер туралы белгі қоя отырып, тасымалдауға қабылданады.

      145. Жолаушы өз багажының басқа заттарының арасында буып-түйген сынғыш және сынғыш заттардың, сондай-ақ жеке буып-түйілген сынғыш және сынғыш заттардың (шыны, фарфор, теледидарлар, қабылдағыданаар) бүлінуі немесе қанағаттанғысыз жай-күйі, егер бұл ретте багаждың бүлінуін туындатқан ораманың қандай да бір сыртқы зақымданулары болмаса, багаж иесіне жүктеледі.

      146. Жөнелтуші келіскен жағдайда багаж жол жүру құжатында (билетте) көрсетілмеген басқа маршрут бойынша немесе басқа поезда, оның ішінде жолаушы жүретін поездардан бұрын жөнелтіледі. Бұл туралы багаж түбіртегінде Багаж жіберу \_\_\_\_\_ (саны)" немесе "Багаж бағыты бойынша жіберу" деген белгі қойылады. Көрсетілген белгі жолаушының қолымен расталады.

      147. Егер жолаушы оның багажы поезда оның баратын станциясына дейін жүруді қаламаса, багаж түбіртегін көрсеткеннен кейін жолаушыны поездан түсіру станциясына береді немесе түсіру мүмкін болмаған жағдайда, ең жақын станцияға дейін барады және бірінші кері поезбен оны жолаушы түсіруді жүргізген станцияға қайтарады. Жолаушы поездан сырқаттануына байланысты түскен жағдайда жолаушы түсіруді жүргізген станция бастығының жеделхаты негізінде багаж тегін қайтарылады.

      148. Багажды жеткізу мерзімі багаж жөнелтілген поездың қозғалыс кестесіне сәйкес межелі теміржол станциясына дейін жүру уақытымен анықталады. Егер багаж жолда қайта тиеумен маршрут бойынша жүрсе, онда багажды жеткізу мерзімі әрбір қайта тиеуге 1 (бір) тәулік қоса отырып, келісілген поездардың осы маршрут бойынша жүру уақытымен айқындалады.

 **2-параграф. Багажды тасымалдауды ресімдеу тәртібі**

      149. Тасымалдауға тапсырылатын багаждың әрбір орны тасымалдаушы белгілеген таңбалау қағидаларына сәйкес таңбаланады. Таңбалау бирканы бекіту немесе жазу арқылы жүргізіледі.

      Багаждың жеке орнының салмағы 10 килограмнан кем болмайды. Толық емес 10 килограмм толық деп есептеледі.

       150. Жөнелту станциясында багажды тасымалдауға қабылдауды растау үшін жолаушыға (жөнелтушіге) осы Қағидаларға 1-қосымшаға сәйкес Тізбеге сәйкес белгі қойылатын оның жол жүру құжаты (билеті) негізінде баж немесе қол технологиясы арқылы ресімделген багаж түбіртегі беріледі. Багаж түбіртегінде және жолаушының өтінішінде оның жол жүру құжатының (билетінің) нөмірі, жолаушының қалауы бойынша багаждың келгені туралы хабарлама жіберілетін пошталық мекенжайы көрсетіледі және жолаушы (жөнелтуші) таңдаған хабарлау тәсілі (тапсырыс хатпен, тапсырыс ашық хатпен немесе жолаушының қалауы бойынша телеграф, телефон арқылы) көрсетіледі.

      Бұл ретте тасымалдау құжаттарында жөнелту станциясында "ерекше белгілер" бағанында "хабарламамен" деген белгі қойылады.

      151. Жолаушы (жөнелтуші) оған тасымалдау құжатын (багаж квитанциясын) берген кезде онда көрсетілген деректемелердің (пошта мекен жайлары, жөнелтуші мен алушының тегі, межелі станциясы, буып-түю түрі, тасымалданатын багаждың атауы, салмағы, орындар саны) дұрыстығын тексереді.

      152. Жүкпен тасымалдауды ресімдеу кезінде:

      1) қапталмаған велосипедтер – багаж түбіртегінде велосипедтің (ерлер, әйелдер, балалар) нөмірі, маркасы және оның жанында қандай керек-жарақтары бар екендігі көрсетіледі;

      2) бейне-, аудиоаппаратура және басқа да ұйымдастыру техникасы-олардың жоғарғы қаптамасында немесе бүйір қабырғаларының бірінде анық жазу жазылады.

      "Абайлаңыз, теледидар" немесе "Абайлаңыз, компьютер";

      3) орамсыз автомобиль шиналары – багаж түбіртегіне "камерамен" немесе "камерасыз", "жаңа" немесе "бұрын пайдалануда болған" деген белгі қойылады.

 **3-параграф. Багаждың құндылығын жариялау**

      153. Жолаушы багажды тапсыру кезінде қажет болған жағдайда оның құндылығын ақылы негізде жариялайды.

      154. Тасымалдау үшін бірнеше орынды көрсеткен кезде жолаушы қажет болған жағдайда әрбір жеке орынның құндылығын немесе барлық орындардың жалпы құндылығын жариялайды.

       Егер жолаушы багаждың құндылығын жарияламаса, онда багаж түбіртегінде "Жарияланған құндылық" бағанында осы Қағидаларға 1-қосымшаға сәйкес Тізбеге сәйкес белгі жасалады, оған жолаушы қол қояды.

      Жарияланған құндылықтың сомасы багаж түбіртегінде жазумен және санмен көрсетіледі, ал әрбір жеке орынның құндылығы мен салмағы санмен жазылады.

      Егер багаж бөлімшесінің (пунктінің) қызметкерінде жолаушының өз багажын бағалауының дұрыстығына күмән туындаса (егер жолаушы жариялаған құндылық 30 (отыз) айлық есептік көрсеткіданаен асса), ол жолаушының багажды тексеру үшін ашуын талап ете алады және жолаушыдан (жөнелтушіден) багаждың құндылығын растайтын құжаттарды (чектер, жүкқұжаттар, түбіртектер) сұрата алады.

      Жолаушы багажды ашуға келіспеген немесе багаж бөлімшесінің (пунктінің) қызметкері ұсынған бағалау сомасымен келіспеген жағдайда багаж құндылығы жарияланбай тасымалдауға қабылданады.

 **4-параграф. Багажды тасымалдау үшін ақы төлеу**

      155. Багаж бөлімшесі тасымалдауға қабылдаған багажды тасымалдау үшін төлем тасымалдау құжаттарын ресімдеу кезінде багажды жөнелту станциясында алынады.

       156. Багаж түбіртегінде көрсетілген багаж салмағында алшақтық анықталған жағдайда межелі станция осы Қағидаларға 6-қосымшаға сәйкес нысан бойынша коммерциялық акт жасайды, ол шаралар қабылдау үшін багажды жөнелту станциясына жібереді, ал жолаушымен (жөнелтушімен) тасымалдау төлемдерін қайта есептеу жүргізіледі.

      157. Егер багаж межелі станцияға оны жеткізу мерзімі аяқталғаннан кейін 7 (жеті) тәулік өткеннен кейін келмесе (багаж тергеу немесе кеден органдарының өкімі бойынша ұсталған жағдайларды қоспағанда), багаж жоғалған болып есептеледі.

      Бұл жағдайда жолаушы (алушы) қажет болған жағдайда оған қол қойғызып төленетін жоғалған багаждың құнын өтеуді талап етеді.

      Ақша алған кезде берілген қолхатта жолаушы (алушы) қажет болған жағдайда табылған багаж оған багажды, жүк-багажды қабылдау-беру жөніндегі операциялар үшін ашылған теміржол станцияларының біріне тегін жеткізілуін мәлімдейді. Багажды іздеу және қосымша жіберу жағдайында, иесі оны келу туралы хабарланған сәттен бастап күнтізбелік 30 (отыз) күн ішінде алуы қажет, бұл ретте алынған ақша қайтаруға жатады.

 **5-параграф. Багажды беру**

      158. Багаж межелі станцияға келгеннен кейін жолаушыға (алушыға) багаж түбіртегін, поездың барлық жүру бағытына ресімделген жол жүру құжатын (билетін) және жеке басын куәландыратын құжатты көрсету бойынша беріледі.

      Алушы қажет болған жағдайда багаждың салмағын тексереді. Багаждың салмағын тексеру үшін ақы алынбайды.

      159. Жолаушы (алушы) багаж түбіртегін (жапсырманы) ұсынбаған жағдайда, бірақ ол бойынша жөнелту қабылданған жол жүру құжатын (билетін) көрсеткен кезде багаж жолаушыға (алушыға) оның жазбаша өтініші бойынша (оған жөнелтудің тиесілілігінің дәлелдемелерін (ыдыстың немесе заттардың орамының нақты белгілері, ішіндегісінің тізімдемесі) көрсеткен кезде) және жолаушының (алушының) тегін, атын, әкесінің атын және тұрақты тұратын жерін көрсете отырып, қолхат арқылы беріледі. Бұл ретте багаж жол тізімдемесінде багаж түбіртегін немесе жапсырманы көрсетпестен багажды беру себептері туралы белгі жасалады, ол жолаушының (алушының) және багаж бөлімшесі (пункті) қызметкерінің қолдарымен расталады. Жолаушыдан (алушыдан) жолжүгінің тарифі бойынша жолжүгіні тасымалдағаны үшін төлемдегі айырмашылық өндірілмейді.

      Жолаушыда (алушыда) жол жүру құжаты (билеті) болмаған жағдайда одан әр түрлі алымдар түбіртегі бойынша жолжүгі тарифіне дейін қосымша ақы алынады. Бұл ретте багаж түбіртегі алынады, багаж жол ведомосіне желімделеді және багажды жөнелту станциясына жіберіледі.

      160. Келген багаж станция багажды, жүк-багажды қабылдау-беру жөніндегі операциялар үшін ашық болған бүкіл уақыт ішінде беріледі.

      Жолаушының (алушының) қалауы бойынша бару станциясы келу күнін есептемегенде тәулік өткеннен кейін жолаушыны (алушыны) телефон, тапсырыс хатпен (тапсырысты ашық хатпен) немесе өзге де жолмен оның мекенжайына багаждың келгені туралы хабардар етеді.

      Тасымалдаушы аралық станцияларда келген багажды беру бойынша операцияларды поезд жүріп өткеннен кейін 2 (екі) сағаттан кешіктірмей, ал соңғы станцияларда - багаж вагонын түсіргеннен кейін жүргізеді.

      Көлік құралы болған кезде багаж жолаушының (алушының) қалауы бойынша ол көрсеткен орынға багаж бөлімшесі (пункті) белгілеген жеке ақы үшін жеткізіледі.

       161. Багаж келмеген жағдайда, межелі станция багаж түбіртегінің (жапсырманың) артқы жағында багажды жеткізу мерзімі өткеннен кейін осы Қағидаларға 1-қосымшаға сәйкес Тізбеге сәйкес "Багаж келмеді" деген белгі жасайды, жылы, айы, күні көрсетілген мөртабан қояды және жолаушыдан (алушыдан) өтініш алады, онда багаждың келгені туралы хабарлама жіберу үшін пошталық мекен жайы көрсетіледі. Бұл жағдайда хабарлама үшін төлем алынбайды. Көрсетілген багаж келген жағдайда межелі станция ол келген күні алушыға тапсырысты хатпен, тапсырысты ашық хатпен хабарлама жібереді немесе бұл туралы телефон, телеграф арқылы хабарлайды.

      Егер бару станциясы жолаушыны табылған багаждың келгені туралы хабардар етпесе, онда ол хабарлама жіберілгенге дейін багажды сақтаудың мерзімі өткен күндері үшін ақы алмайды.

      162. Теміржолдың кінәсі бойынша межелі станцияда багажды түсірмеген жағдайда алушының талабы бойынша багаж межелі станцияға тегін қайтарылады.

      Багажды жеткізу мерзімін өткізіп алғаны үшін айыппұл төлеуді тасымалдаушы тасымалдаушының кінәсі анықталғаннан кейін заңға сәйкес және алушының талап етуі бойынша жасалған жалпы нысандағы актінің негізінде жүргізеді.

      Айыппұл төлеуге жасалған жалпы нысандағы актіде мынадай деректер көрсетіледі: багаж түбіртегінің нөмірі, багажды тасымалдауға қабылдау күні, багаждың келу күні, багажды жеткізу мерзімінің күні, тасымалдағаны үшін өндіріп алынған сома, мерзімі өткен тәуліктің саны, төлеуге жататын айыппұл сомасы, жолаушының (алушының) тегі, аты, әкесінің аты және тұратын жері, жолаушының (алушының) жеке басын растайтын құжаттың атауы, оның берілген күні, кім берді және нөмірі.

      163. Салмағы немесе орындардың бір бөлігі жетіспеген, сондай-ақ багаж зақымданған кезде, егер жолаушы (багажды алушы) оны осындай түрде алуға келіссе, багаж жолаушыға (алушыға) беріледі.

      Түбіртек станцияда қалады, ал жолаушы (багажды алушы) оның талап етуі бойынша орындар ашылғаннан және ішіндегісін тексергеннен кейін ғана (алушы ұсынған тізімдемеге сәйкес) коммерциялық актінің екінші данасын береді, онда кем шығу немесе зақымдану туралы деректерден басқа жолаушының (алушының) тегі, аты, әкесінің аты, мекен жайы және жарияланған құндылықтың сомасы көрсетіледі. Көрсетілген акт бойынша жолаушы (алушы) қажет болған жағдайда жөнелту немесе межелі станцияға талап қояды, сондай-ақ табылған жетіспейтін багажды алады.

      164. Кінә қоюды қараған кезде станция әрбір орынның жарияланған құндылығына сәйкес немесе егер бағалау барлық орындар үшін жалпы болса, багаждың жоғалған бөлігінің салмағына сәйкес өтем жүргізеді.

      Багаж бүлінген немесе бүлінген жағдайда жолаушыға багаждың бір бөлігінің немесе бүкіл құны қайтарылады. Егер багаждың бүлінуі оның жеткізілу мерзімін өткізіп алуына байланысты болса, ал ол құндылығын жариялай отырып тапсырылса, соңғысы жолаушыға бүлінген багаждың салмағына барабар төленеді.

      Тасымалдаушы залалды өтеуден басқа, жоғалған, жетіспеген, зақымданған (бүлінген) багажды тасымалдау үшін алынған тасымалдау ақысын, егер тасымалдау ақысы олардың құнына кірмесе, жолаушыға қайтарады.

      165. Егер табылған багаждың иесіне оның талабы бойынша өтем төленген болса, багаж алынған сома қайтарылған жағдайда беріледі.

      Егер багажды алғаннан кейін барлық талап-арыз өтелсе, онда акт багажды берген станцияда қалады, ал талап-арыздың бір бөлігі ғана өтелген кезде актінің көшірмесіне табылған багажды беру туралы станция бастығының қолы қойылған белгі қойылады.

 **6-параграф. Жүк-багажды тасымалдауға қабылдау шарттары**

      166. Жолаушылар поездарының багаж вагондарында тасымалдау үшін жүк-багажды қабылдауға олар жолаушылардың багажымен толық жүктелмеген жағдайларда жол беріледі.

      Жеке тұлғалардан жүк-багаж жазбаша өтініш негізінде, багажды, жүк-багажды қабылдау және беру үшін ашық станциялардан бастап және станцияларға дейін қабылданады.

      Егер поездың жөнелту және бару станциясында тұру ұзақтығы кемінде 5 (бес) минут болса, жүк-багажды тасымалдауға қабылдайды.

      Жүк-багаж қажет болған жағдайда тасымалдауға алдын ала қабылданады.

      167. Тасымалдауға жүк-багажды тасымалдаудың барлық уақытында оның сақталуын қамтамасыз ететін ыдыста немесе орамда қабылдайды. Әрбір орынды тиеу, қайта тиеу және түсіру кезінде оны тасымалдауға мүмкіндік беретін құрылғылар бейімделеді немесе болады.

      Бос бөшкелер мен жәшіктер, кабельдік барабандар, флягалар, табандар, алмалы-салмалы контейнерлер және басқалары багаж вагонында орын болған кезде тасымалдауға қабылданады.

      Шынысы немесе айнасы бар заттар барлық поездардың багаж вагондарында тасымалдауға жол жүру барысында артық жүксіз қабылданады. Шынысы немесе айнасы бар заттарды тасымалдауға қабылдау тиеу және түсіру кезінде шынының немесе айнаның бүтіндігіне кепілдік беретін орамда жүргізіледі. Әрбір орында "Абайлаңыз, шыны" деген жазу бар.

      Бейне- және аудиоаппаратура жол жүру барысында артық тиеусіз тасымалдау кезінде сақталуын қамтамасыз ететін орамда, ал артық тиеумен тасымалдауға тек қатты орамда (жәшікте немесе торда) қабылданады. Оларды тасымалдауды ресімдеу кезінде қаптамада жоғарғы жағында немесе бүйір қабырғаларының бірінде "Абайлаңыз, теледидар" немесе "Абайлаңыз, радиоқабылдағыш" деген анық жазу жазылады.

      Ауыл шаруашылығы өнімдері жәшіктерге, себеттерге, қаптарға, ал бал металл флягаларға немесе ағаш бөшкелерге оралады. Буып-түю тасымалданатын өнімдердің сақталуына кепілдік береді.

      Мотовелосипедтердің, мотоциклдердің, мотороллерлердің, мопедтердің және мотоарбалардың бактары жанғыш және майлардан тазартылады. Мотоциклдер (салмағы 165 килограмға дейін), мотороллерлер мен мопедтер тасымалдауға зауыттық немесе басқа да қатты қаптамада (торкөзде) қабылданады.

      168. Жүк-багажбен тасымалдауға бөлінбейтін орындарды қабылдау бір орынның салмағы 75-тен (жетпіс бестен) 165 (жүз алпыс беске) килограмға дейін (газ плиталары, тоңазытқыданаар) жүкті, жүк-багажды қабылдау және беру бойынша ашық, қайта тиеумен де, артық тиеусіз де, станциялардан да дейін жүргізіледі.

      169. Жүк-багажбен мыналарды тасымалдауға жол берілмейді:

      1) қарудың барлық түрлері және олардың оқтары (мемлекеттік маңызы бар жағдайларды қоспағанда), жарылғыш, улы, сасық, жұқтырылған, өрт қаупі бар, тез тұтанатын, өздігінен тұтанатын есірткі және уландырғыш заттарды, оқ-дәріні және басқа жолаушылардың қол жүгіне немесе тасымалдаушыға зиян келтіруі мүмкін басқа да заттар мен заттарды қол жүгімен тасымалдауға;

      2) бағалы қағаздар, құжаттар, ақша, асыл тастар және басқа да құндылықтар.

      170. Заңды тұлғалардан жүк-багажбен тасымалдауға басқа жүк-багаждың алдында белгіленген кезектіліктен төмен тәртіппен қабылданады:

      1) дәрі-дәрмектер;

      2) экспедициялық жұмыстар үшін қажетті аспаптар мен құрылғылар, таспалар, сондай-ақ теміржол көлігі ұйымдарының атына жіберілетін жүк-багаж.

      171. Жүк-багаждың артынан жол жүру жолында артық жүксіз жүк-багажбен қайта тиеуге келесі тез бүлінетін жүк-багаж қабылданады:

      1) ет және балық;

      2) уылдырықтың барлық түрлері;

      3) сүт өнімдері:

      4) ашытқы;

      5) жұмыртқа;

      6) тірі теңіз және өзен фаунасы;

      7) көкөністер, жемістер мен жидектер;

      9) поездық вагон-мейрамханалардың өнімдері (вагон-кафетерий, вагон-буфеттер);

      10) майлы өнімдер;

      11) сыра, су;

      12) нан, нан - тоқаш өнімдері;

      13) өсімдіктер мен көшеттер.

      172. Тез бүлінетін жолжүгі үшін берудің (сақтаудың) мынадай қысқартылған мерзімдері белгіленеді, ол өткеннен кейін бұл жолжүгі талап етілмеген деп есептеледі және жойылуға жатады:

      1) сүт - 6 сағат;

      2) жаңа піскен жемістер мен жидектер, ет және сынған құс, жаңа піскен көкөністер, картоптан, қызылша мен қырыққабаттан басқа, жаңа ауланған балық, шаян, ашытқы, сүт өнімдері -12 сағат;

      3) ерте піскен картоп, қызылша және қырыққабат - 24 сағат.

      Қалған тез бүлінетін жүк багажы үшін сақтау мерзімі 3 тәуліктен аспайды.

      173. Тез бүлінетін жүк - багажды жөнелтушіден вагонға осы поездың жөнелтілуіне дейін кемінде 2 сағат бұрын станциялар қабылдайды.

      Алушыға тез бүлінетін жүк багажына оның келу уақыты туралы ақпаратты жөнелтуші жібереді.

      174. Тез бүлінетін жүк-багаждың табиғи қасиеттеріне немесе климаттық жағдайларына байланысты, егер жүк-багаж жеткізілген және алушыға осы Қағидалардың 172 және 173-тармақтарында белгіленген беру мерзімі ішінде берілуі мүмкін болса, егер тасымалдаушының кінәсінен жүк-багаждың бүлінуіне әкеп соққан орамның зақымдануы орын алмаған болса, бүлінуін тасымалдаушы осыған байланысты шығыстарды (шығындарды) өтемейді.

 **7-параграф. Жүк-багажды тасымалдауды ресімдеу**

      175. Жөнелтуші жүк - багажын жөнелту туралы өтініш береді, онда мынадай деректер көрсетіледі:

      1) жүк - багажының атауы;

      2) орын саны, салмағы және орау түрі;

      3) станция және баратын жол;

      4) алушының атауы (Т.А.Ә. (бар болған жағдайда) және пошталық индексі көрсетілген оның мекенжайы;

      5) жөнелтушінің атауы (Т.А.Ә. (бар болған жағдайда) және пошталық индексі көрсетілген оның мекенжайы;

      6) алушыға хабарлау тәсілі (телеграф, пошта).

      Тасымалдаушы қажет болған жағдайда жөнелтушіні осы өтініштердің бланкілерімен жеке ақы үшін жабдықтайды.

      Жүк-багажды тасымалдау мақұлданған кезде багаж бөлімшесінің қызметкері жүк-багажды қабылдау уақытын (күні, айы, сағаты) белгілейді, ол туралы өтініданае белгі қояды.

      176. Жүк-багажды жөнелтуге қабылдау жөнелтушінің өтініші негізінде және өтініште көрсетілген деректерге сәйкес белгіленген нысандағы тасымалдау құжатымен (жүк-багаж түбіртегі) ресімделеді.

      Жөнелтушіге жөнелтушінің және алушының атауы мен олардың мекен жайлары көрсетілген жүк - багажы түбіртегі беріледі.

      Жөнелтуші тасымалдау құжатында (жүк-багаж түбіртегінде) көрсетілген деректердің (жөнелтушінің немесе алушының мекенжайы, тегі немесе атауы, межелі станциясы, ораманың түрі және жүк-багаждың атауы, салмағы, орындар саны, хабарлау тәсілі) дұрыстығын тексереді.

      177. Жүк - багажының барлық орындарын жөнелтуші талап етілетін таңбалау жазбаларымен көрсетеді. Жөнелту станциясында жөнелтушілер қажет болған жағдайда таңбалау жазбаларын салу үшін арнайы биркаларды алады.

      178. Жөнелтуші тасымалдаушы белгілеген мөлшерде ақша төлей отырып, тасымалданатын жүк-багаждың құндылығын жариялайды.

      179. Егер тасымалдауға бірнеше орын берілсе, жөнелтуші әрбір жеке орынның құндылығын немесе барлық орындардың жалпы құндылығын жариялау қажет.

      Жарияланған құндылықтың сомасы жүк - багажы түбіртегінде жазумен және санмен көрсетіледі, ал әрбір жеке орынның құндылығы мен салмағы санмен жазылады.

      180. Тасымалдау үшін және жарияланған құндылығы үшін төлем жөнелту кезінде өндіріп алынады.

      Жүк-багажды жөнелтудің ең аз есептік салмағы 10 килограмм. 10 килограмнан астам жөнелтімдерде толық емес 10 килограмм толық болып есептеледі. Салмағы 1000 килограмнан асатын жөнелтімдерде толық емес 100 килограмм толық емес деп есептеледі.

 **8-параграф. Жүк - багажын беру**

      181. Станция жөнелтушінің өтініште көрсеткен тәсілге сәйкес жүк-багаждың келгені туралы алушының тапсырыстық хатымен (тапсырыстық ашықхатпен) хабардар етеді. Бұл ретте хабарлама үшін жеке төлем алынады.

      182. Заңды тұлғалардың мекен жайына келген жүк - багажын басшы мен бухгалтер қол қойған сенімхат бойынша беріледі. Сенімхатта алушының мекенжайы, жөнелту нөмірі және алынатын орындардың саны туралы мәліметтер болады. Жүк - багажын алуға уәкілетті адам сенімхаттан басқа оның жеке басын куәландыратын құжатты ұсынады. Жүк - багажын алған кезде уәкілетті тұлға жүк - багажын ведомосінің сыртқы жағына қол қояды. Бұл ретте станциядағы жүк-багажды және багажды қабылдап-тапсырушы жол жүк-багаж түбіртегінің барлық деректерін сенімхатта көрсетілген мәліметтермен салыстырып тексереді. Одан кейін жол жүк-багаж түбіртегінің сыртқы жағына және багаж бен жүк-багаждың келу және беру кітабына сенімхаттың (нөмірі, берілген күні, кім қол қойды) және жүк-багажды алуға уәкілетті адамның жеке басын куәландыратын құжаттың (нөмірі, күні және кім берді) және тұратын жерінің деректерін жазады.

      Жеке тұлғалардың мекенжайына келген жүк-багаж алушыға (немесе оның сенімхаты бойынша басқа адамға) паспортты немесе оның жеке басын куәландыратын құжатты көрсеткен кезде, жол тізімдемесінің сыртқы жағына жеке басын куәландыратын құжаттың нөмірін және тұратын жерін көрсете отырып қол қойғызып беріледі.

      Жүк - багажын алған кезде жүк – багаж түбіртегін көрсету міндетті емес. Алайда жүк - багажын алуға уәкілетті адамның қалауы бойынша станцияда жүк - багажын ведомосінен көшірме алынады, ол станцияның (вокзалдың) қолымен және мөрқалыбымен расталады.

      183. Алушы жүк-багажды алған кезде қажет болған жағдайда оның салмағын тексереді. Жүк-багажды өлшеу кезінде төлем алынбайды.

 **9-параграф. Актілерді жасау**

       184. Осы Қағидаларға 6-қосымшаға сәйкес нысан бойынша коммерциялық актілер Заңның 92-бабына сәйкес мынадай мән-жайларды куәландыру үшін жасалады:

      1) багаждың, жүк-багаждың нақты атауы, массасы, орындарының саны тасымалдау құжатында көрсетілген деректерге сәйкес келмеген;

      2) багаждың, жүк-багаждың зақымдануы (бүлінуі) ;

      3) тасымалдау құжатынсыз багажды, жүк-багажды, сондай-ақ багажсыз, жүк-багажсыз тасымалдау құжаттарын табу;

      4) тасымалдаушыға ұрланған багажды, жүк-багажды қайтару;

      5) жүк-багажды беру туралы құжаттарды ресімдегеннен кейін жиырма төрт сағат ішінде тасымалдаушы түсіру (жүктен босату) орындарына жүк-багажды бермеген. Бұл жағдайда коммерциялық акт жүк - багажын алушының талап етуі бойынша ғана жасалады;

      6) багажды, жүк-багажды өткізуге беру.

      185. Осы Қағидалардың 184-тармағында көрсетілген мән-жайлар анықталған жағдайда тасымалдаушы немесе ол уәкілеттік берген адам коммерциялық акт жасайды.

      186. Коммерциялық актілерді станциялар жасайды және компьютерде немесе жазу машинкасында қандай да бір түзетулерсіз толтырылады. Коммерциялық актінің тиісті түрде расталған көшірмесі жөнелтушінің келтірілген шығындарды өтеуіне байланысты мәселелерді шешу үшін жөнелту станциясына жіберіледі. Әрбір коммерциялық актіге багаж бөлімшесінің (пунктінің) мөрқалыбы және багажды, жүк-багажды қабылдау жүргізілген теміржол станциясының атауы қойылады.

      187. Коммерциялық актіні құрайтын багаж бөлімшесі (пункті) жол багаж немесе жүк-багаж ведомосінің артқы жағына, ал багаж немесе жүк-багаж түбіртегі болған кезде осы түбіртектің артқы жағына белгі қояды. Белгі багаж бөлімшесі (пункті) қызметкерінің қолымен және багаж бөлімшесінің (пунктінің) күнтізбелік мөрқалыбының салынуымен расталады.

      188. Жүкқұжатта ілеспе станция (багаж бөлімшесі) коммерциялық акт жасалғаны туралы белгі болған, ал багаж және жүк-багажбен келген тасымалдау құжаттары кезінде ол болмаған жағдайда коммерциялық акт жөнелту станциясында багажды және жүк-багажды беру нәтижелері бойынша жасалады.

      189. Коммерциялық акт коммерциялық актілерді есепке алу кітабында тіркеледі.

      190. Алушының талабы бойынша тағайындалған станциядағы багаж бөлімшесі (пункті) 3 (үш)жұмыс күні ішінде осы жөнелту бойынша жасалған коммерциялық актіні береді. Алушыға коммерциялық актіні беру багажды және жүк-багажды алуға арналған сенімхатты, ал жеке тұлғалар үшін-тұлғаның жеке басын куәландыратын құжатты көрсеткен кезде багаж бөлімшесінде (пунктінде) қалатын коммерциялық актінің данасына қол қою арқылы жүргізіледі.

       191. Жалпы нысандағы акт осы Қағидаларда көзделген жағдайларда жасалады.

      Жалпы нысандағы Акт екі данада жасалады және актіні жасауға негіз болған мән-жайларды куәландыруға қатысатын кемінде екі адам қол қояды.

      192. Жалпы нысандағы актілерді нөмірлеу коммерциялық актілерді нөмірлеуден бөлек жүргізіледі, жалпы нысандағы актілерді есепке алу кітабында оның тәртібі қатаң сақталады. Әр жылдың 1 қаңтарынан бастап актілердің нөмірленуі бірінші нөмірден басталады.

      Жалпы нысандағы актілердің екінші даналары жолаушыларға және жөнелтушілерге (алушыларға) олардың талап етуі бойынша, сондай-ақ акт теміржол көлігі ұйымына келтірілген шығындарды өндіріп алу үшін негіз ретінде жасалған жағдайларда беріледі.

      Барлық актілердің даналары багаж бөлімшесінде (пунктінде) оларға хат жазысулар мен тергеу материалдары қоса берілген бір істе (папкада) болады.

      193. Жалпы нысандағы Акт, сондай-ақ жолаушылар қабылдап-тапсырушының жаднамаларына, багаж ведомосына қол қоюдан бас тартқан немесе жалтарған, багаж вагондарының станцияларда тұрып қалған жағдайларда да жасалады. Бұл жағдайларда аталған құжаттарда акт жасалғаны туралы белгі жасалады.

      Қол қойылмаған жалпы нысандағы актінің бір данасы тапсырыс хатпен жолаушыға не өкілі құжатқа қол қоюдан бас тартқан ұйымның басшысына жіберіледі. Жөнелтуге арналған пошта түбіртегі осы хаттың көшірмесімен және жалпы нысандағы актімен бірге қол қойылмаған құжаттың данасына тігіледі.

      194. Тараптардың әрқайсысы жалпы нысандағы актіге қол қояды. Актінің мазмұнымен келіспеген жағдайда тарап қажет болған жағдайда өз пікірін баяндайды. Жөнелтуші (алушы) актісіне қол қоюдан бас тартқан жағдайда актіге оны жасауға қатысатын адамдар қол қояды. Бұл ретте актіде актіні жөнелтушіге (алушыға) қол қоюға ұсыну туралы және актіге қол қоюдан бас тарту туралы белгі жасалады. Бұл белгі екінші рет актіні жасауға қатысатын адамдардың қолдарымен расталады.

      195. Жол бойында багаждың, жүк-багаждың ұрлануы, кем шығуы және зақымдануы анықталған жағдайда жалпы нысандағы акт үш данада жасалады, оның бірінші данасы межелі станцияға тасымалдау құжаттарымен бірге жүреді, екіншісі багаж бөлімшесіне (пунктіне) жіберіледі, ал үшіншісі ұрлануы, кем шығуы немесе зақымдануы анықталған станцияда қалады.

 **9-тарау. Тасымалдау құжаттарының нысандары және оларды ресімдеу тәртібі**

      196. Қазақстан Республикасының теміржол көлігімен жолаушылардың жол жүруін, багажды, жүк-багажды тасымалдауды ресімдеу жол жүру және тасымалдау құжаттарының бланкілерінде жүзеге асырылады.

      Жол жүру құжаттарын (билет) интернет-ресурстарда сату кезінде поездардың сапасын сипаттау туралы өзекті ақпарат, оның ішінде мыналар туралы ақпарат беріледі:

      вагондардың жасалған жылы:

      ауа баптағыш жүйесінің әр вагонда болуы;

      поезд санаты;

      поездарда жолаушылар үшін қоғамдық тамақтану пунктінің болуы;

      багаж вагондарының болуы;

      әр вагонның ішкі көрінісінің жай-күйі (фото материал арқылы);

      жолаушылар поездарында көрсетілетін қосымша қызметтер.

      Бұл ретте вагондарды жоспарлы және жоспарланбаған жөндеу түрлеріне алып тастау есебінен ақпарат беріледі.

      197. АБЖ (слип) жол жүру құжаты – АБЖ терминалдық жабдығы арқылы автоматтандырылған тәсілмен жол жүру құжаттарын (билеттерді) ресімдеу процесін жүзеге асыруда пайдалануға арналған және хабарламаның барлық түрінде қолданылады. Жол жүру құжатының бланкісі екі немесе үш парақтан тұрады: жол жүру құжаты, кассир купоны немесе жол жүру құжаты, бақылау купоны, кассир купоны.

      198. АБЖ (ТТС) жол жүру құжаты – жол жүру құжаттарын (билеттерді) ресімдеу процесін жүзеге асыруда жолаушының тікелей өзі автоматтандырылған тәсілмен пайдалануға арналған. Жол жүру құжатының (билеттің) бланкісі тігінен екі бөлікке бөлінген бір парақтан тұрады: жол жүру құжаты, бақылау купоны.

      199. АБЖ слип және ТТС жол жүру құжаттары мынадай ақпаратты қамтиды:

      1) жол коды және теміржол әкімшілігінің шартты белгісі;

      2) құжаттың атауы (электрондық жол жүру құжаты);

      3) жол жүру құжатының (билетінің) нөмірі);

      4) поездың нөмірі;

      5) поездың жөнелту күні (күні, айы) және уақыты (сағаты, минуты);

      6) вагонның түрі мен нөмірі, қызмет көрсету сыныбы;

      7) билет құны;

      8) плацкарт құны;

      9) адам саны;

      10) жол жүру құжатының түрі;

      11) төлем нысаны;

      12) тасымалдаушының атауы, қосылған құн салығын төлеуші куәлігінің сериясы мен нөмірі;

      13) жөнелту және межелі станциялардың атауы (станциялардың кодтары);

      14) вагондағы орын нөмірі;

      15) тасымалдаушының бизнес сәйкестендіру нөмірі (БСН) ;

      16) жол жүру құжатының нөмірі;

      17) қорғаныс коды;

      18) АБЖ - дағы тапсырыс нөмірі;

      19) жол жүру құжатын (билетін) ресімдеу күні;

      20) жол жүру құжатын (билетін) ресімдеу уақыты;

      21) жол жүру құжатын (билетін) сату пунктінің нөмірі;

      22) мемлекет коды және жүру мемлекеттері бойынша жол жүру құны (халықаралық поездарда);

      23) жеке басын куәландыратын құжаттың түрі және оның деректемелері, аты, әкесінің аты (бар болса). Кәмелетке толмаған жолаушының жол жүруін ресімдеу кезінде қосымша туу туралы куәліктің сериясы мен деректемелері, оның туған күні (күні, айы, жылы) көрсетіледі;

      24) жол жүру құжатының (билетін) жалпы құны, оның ішінде:

      қосылған құн салығының тарифі мен сомасы;

      сервистік қызметтер және қосылған құн салығының сомасы;

      25) межелі станцияға келу күні мен уақыты, жолаушы келетін поездың нөмірі (үш таңбалы).

      200. Электрондық жол жүру құжаты электрондық-цифрлық нысанда жолаушыны теміржол тасымалы туралы ақпаратты ұсына отырып, тасымалдаушының және жеке агенттіктердің билет кассаларында орнатылған интернет-ресурстар, электрондық терминалдар және фискалды билет-кассалық кешендер арқылы ресімделеді.

      Электрондық жол жүру құжаты қағазда, термоқағазда, әмбебап бланкіде басып шығарылады немесе электрондық тасымалдағыданаа ұсынылады.

      Электрондық жол жүру құжаты (билет) мынадай ақпаратты қамтиды:

      1) жол коды және теміржол әкімшілігінің шартты белгісі;

      2) құжаттың атауы (электрондық жол жүру құжаты);

      3) электрондық жол жүру құжаты тапсырысының сәйкестендіргіші;

      4) поездың нөмірі;

      5) поездың жөнелту күні (күні, айы) және уақыты (сағаты, минуты);

      6) вагонның түрі мен нөмірі, қызмет көрсету сыныбы;

      7) билет құны;

      8) плацкарт құны;

      9) адам саны;

      10) жол жүру құжатының түрі;

      11) төлем нысаны;

      12) тасымалдаушының атауы және қосылған құн салығын төлеуші куәлігінің нөмірі;

      13) жөнелту және межелі станциялардың атауы (станциялардың кодтары));

      14) вагондағы орын нөмірі;

      15) тасымалдаушының БСН;

      16) жол жүру құжатының сериясы мен нөмірі;

      17) қорғаныс коды;

      18) АБЖ-дағы тапсырыс нөмірі;

      19) жол жүру құжатын (билетін) ресімдеу күні);

      20) жол жүру құжатын (билетін) ресімдеу уақыты);

      21) жол жүру құжатын (билетін) сату пунктінің нөмірі);

      22) мемлекет коды және жүру мемлекеттері (халықаралық поездар) бойынша жол жүру құны;

      23) жеке басын куәландыратын құжаттың түрі және оның деректемелері, аты, әкесінің аты (бар болса). Кәмелетке толмаған жолаушының жол жүруін ресімдеу кезінде қосымша туу туралы куәліктің сериясы мен деректемелері, оның туған күні (күні, айы, жылы) көрсетіледі;

      24) жол жүру құжатының (билетін) жалпы құны, оның ішінде:

      қосылған құн салығының тарифі мен сомасы;

      сервистік қызметтер және қосылған құн салығының сомасы;

      25) межелі станцияға келу күні мен уақыты, жолаушы келген поездың нөмірі (үш таңбалы);

      26) данарих код (2D-баркод).

      201. Әмбебап бланк - "Фискалды билет-кассалық кешен" терминалдық жабдығының баспа құрылғысы арқылы электрондық-цифрлық нысанда автоматтандырылған тәсілмен жол жүру құжаттарын (билеттерін) ресімдеу процесін жүзеге асыруда пайдалануға арналған және халықаралық қатынаста қолданылады.

      202. Отырғызу талонын жолсерік жолаушыға поезға отыру кезінде немесе жол жүру жолында жолаушы электрондық жол жүру құжатын көрсеткен кезде береді.

      Қала маңындағы поезда ресімделген жол жүру құжаттары үшін билет поезға отырғызу фактісін растау болып табылатындығы туралы белгі жасалады.

      Жолсеріктің мобильді терминалы электрондық жол жүру құжатының (билеттің) заңдылығын анықтауға және отырғызу талонын басып шығаруға арналған.

      Отырғызу талоны келесі ақпаратты қамтиды:

      1) қызметтік ақпараты бар 2D штрих код;

      2) тасымалдаушының атауы;

      3) құжаттың атауы;

      4) отырғызу талонының нөмірі;

      5) жолаушының (Т.А.Ә. (бар болған жағдайда);

      6) жолаушының жеке басын куәландыратын құжаттың нөмірі;

      7) жөнелту станциясы;

      8) келу станциясы;

      9) жөнелту күні мен уақыты;

      10) жолаушыны отырғызу станциясы, күні және уақыты;

      11) поездың нөмірі;

      12) вагон түрі;

      13) вагонның нөмірі;

      14) орын.

       203. "Толық" жол жүру құжаты 11 код - барлық қатынастардағы диспетчерлік терминалдың көмегімен автоматтандырылмаған тәсілмен жол жүру құжаттарын (билеттерді) ресімдеуге арналған. Жол жүру құжатының бланкісі үш бөлікке бөлінген бір парақтан тұрады:

       жол жүру құжаты;

      бақылау талоны;

       жол жүру құжатының түбіртегі.

      Бақылау талонының кесілген бөлігі бар жол жүру құжаты жолаушының қолына беріледі, түбіртек және бақылау талонының басқа бөлігі тасымалдаушы белгілеген тәртіпке сәйкес пайдаланылады.

       204. 12 коды "балалар" жол жүру құжаты - 5-тен (бетен) 10 (он) жасқа дейінгі балалардың басқа теміржол әкімшіліктерін қалыптастыру поездарында және Қазақстан Республикасынан тыс жерлерге жол жүруі үшін автоматтандырылмаған тәсілмен балалардың жол жүру құжаттарын ресімдеуге арналған. Балалардың жол жүру құжатының бланкісі үш бөлікке бөлінген бір парақтан тұрады:

       жол жүру құжаты;

      бақылау талоны;

       жол жүру құжатының түбіртегі.

      Бақылау талонының кесілген бөлігі бар жол жүру құжаты жолаушының қолына беріледі, түбіртек және бақылау талонының басқа бөлігі тасымалдаушының ішкі қағидаларына сәйкес пайдаланылады.

      205. "Жеңілдік" жол жүру құжаты 21 код - жеңілдікті жол жүру құжаттарын автоматтандырылмаған тәсілмен ресімдеуге, оның ішінде 7 (жеті) жастан 15 (он бес) жасқа дейінгі балалардың облысаралық қатынаста жол жүруіне арналған. Жеңілдікті жол жүру құжатының бланкісі бір парақтан тұрады, ол үш бөлікке бөлінген:

       жол жүру құжаты;

      бақылау талоны;

       жол жүру құжатының түбіртегі.

      Бақылау талонының кесілген бөлігі бар жол жүру құжаты жолаушының қолына беріледі, түбіршек және бақылау талонының басқа бөлігі тасымалдаушының ішкі ережесіне сәйкес пайдаланылады.

       206. 22 және 32-коды "топтық" жол жүру құжаты-автоматтандырылмаған тәсілмен топтық жол жүру құжаттарын ресімдеуге арналған. 22-код "топтық" жол жүру құжаты:

      балалардың облысаралық қатынастағы, ересектердің халықаралық қатынастағы жеңілдікті тариф бойынша жол жүруі үшін пайдаланылады. 32-код "топтық" жол жүру құжаты барлық қатынастарда жолаушылар тобының жол жүруі үшін пайдаланылады.

       "Топтық" жол жүру құжатының бланкісі үш бөлікке бөлінген бір парақтан тұрады:

       жол жүру құжаты;

      бақылау талоны;

       жол жүру құжатының түбіртегі.

      Бланкінің жоғарғы бөлігінде жолаушылар саны көрсетілген тор бар. Бақылау талонының кесілген бөлігі бар жол жүру құжаты жолаушының қолына беріледі, түбіртек және бақылау талонының басқа бөлігі тасымалдаушының ішкі қағидаларына сәйкес пайдаланылады.

       207. Әскери жол жүру құжаты - белгіленген нысандағы әскери талапты көрсеткен кезде ақшалай емес әскери жол жүру құжаттарын автоматтандырылмаған тәсілмен ресімдеуге арналған. Әскери жол жүру құжатының бланкісі үш бөлікке бөлінген бір парақтан тұрады:

      әскери билет;

      жолаушылардың саны туралы бақылау талоны;

       әскери билеттің түбіртегі.

      Жолаушылардың саны туралы бақылау талонының кесілген бөлігі бар әскери билет жолаушының қолына беріледі, әскери билеттің түбіртегі және бақылау талонының басқа бөлігі тасымалдаушының ішкі қағидаларына сәйкес пайдаланылады.

      208. Ауданаралық (облысішілік қалааралық) және қала маңындағы қатынаста жол жүруге арналған билет - автоматтандырылмаған тәсілмен ауданаралық (облысішілік қалааралық) және қала маңындағы қатынаста жол жүру құжаттарын ресімдеуге арналған. Ауданаралық (облысішілік қалааралық) қатынастағы билет бланкісі үш бөлікке бөлінген бір парақтан тұрады: ауданаралық (облысішілік қалааралық) қатынастағы билет;

      ауданаралық (облысішілік қалааралық) қатынас билеті;

      бақылау талоны;

      ауданаралық (облысішілік қалааралық) және қала маңындағы қатынас билетінің түбіртегі.

      Бақылау талонының кесілген бөлігі бар жол жүру құжаты жолаушының қолына беріледі, түбіртек және бақылау талонының басқа бөлігі тасымалдаушының ішкі қағидаларына сәйкес пайдаланылады.

      209. Жолаушының қолында, багаж вагонында, пошта вагонының жүрісіне багажды, жүк-багажды тасымалдауды, арнайы вагондар мен почтаның жүрісін автоматтандырылмаған тәсілмен тасымалдауға арналған және 3 (үш) парақтан тұрады:

      1) багаж, жүк-багаж жол ведомостары, пошта вагонының жүрісіне арналған жол ведомосы қабылдап-тапсырушының пайдалануына және багажды, жүк-багажды және пошта тасымалдарын алып жүруге арналған;

      2) багаж, жүк-багаж квитанциясы және пошта вагонының жүрісі квитанциясы багаж, жүк-багаж және пошта жөнелтушілеріне беріледі;

      3) багаж, жүк-багаж квитенцияларының берешектері және пошта вагонының жүрісіне арналған берешектер тасымалдау құжатын ресімдеген тасымалдаушыда қалады.

      210. Баж багажы мен жүк-багажына арналған тасымалдау құжаты барлық қатынастарда багажды, жүк-багажды тасымалдауды ресімдеу үшін қолданылады. Тасымалдау құжатын ресімдеу АБЖ терминалдық жабдығының баспа құрылғысының көмегімен автоматтандырылған тәсілмен жүргізіледі.

      211. МД 4-3 квитанциясы немесе электрондық қосалқы құжат теміржол көлігі ұйымының қосалқы-қосымша қызметінен жалдау ақысын, комиссиялық алымды және басқа да түсімдерді қабылдау үшін пайдаланылады. Теміржол көлігі ұйымының қосалқы-қосымша қызметінен көрсетілетін қызметтер үшін түбіртек жолаушының қолына беріледі, теміржол көлігі ұйымының қосалқы-қосымша қызметінен көрсетілетін қызметтер үшін түбіртектің талоны мен берешегі тасымалдаушының ішкі нұсқаулықтарына сәйкес пайдаланылады.

      Тасымалдаушы ішкі есеп саясатына сәйкес төлемнің басқа шарттарын белгілейді.

      212. "Экспресс" АБЖ-ның (слип) әртүрлі алымдар түбіртегі немесе әртүрлі жинақтың электрондық түбіртегі жолаушылар паркі вагондарының жүрісіне ақы төлеу, жолаушының қолында багажды тасымалдау, брондау, топтық өтінімдер бойынша орындарды резервтеу кезінде өтінім алымдары, сондай-ақ жол жүру және тасымалдау құжаттарын қайтару туралы ақпарат, билет және багаж кассаларында төленетін халыққа қызмет көрсету туралы ақпарат алу үшін АБЖ арқылы автоматтандырылған тәсілмен ресімделеді.

      Әртүрлі алымдар түбіртектерін толтыру бланкіде "Экспресс" АБЖ терминалдық жабдығының баспа құрылғысының көмегімен жүзеге асырылады.

      213. Кәсіби ерекшелік белгісімен марапатталған адамның жеке қажеттіліктері бойынша жеңілдікпен жол жүру үшін жол жүру құжатын (билетін) ресімдеуге мүмкіндік беретін құжат билеттен және билет түбіртегінен тұрады.

      214. Поезға багажды және жүк-багажды қабылдау және поездан тапсыру кезінде багажды және жүк-багажды қабылдап-тапсырушы жол багаж ведомостарының немесе түбіртектердің ілеспе құжаты болып табылатын тапсыру тізімін жасайды.

      215. Плацкарт алу құқығына арналған талон-қызметтік және біржолғы билеттерге беріледі. Талонды толтыру кезінде теміржол билетінің (қызметтік немесе біржолғы) нөмірі, адамдардың саны және жол жүру бағыты көрсетіледі. Талон қызметтік және жеке қажеттіліктері бойынша жол жүруді ресімдеу кезінде билет кассасында қалады.

      Жолаушы билет кассасы жоқ станцияға отырған кезде жолсерікте қалатын қызметтік билетке берілген плацкартаны алу құқығына талон ғана толтырылады.

 **10-тарау. Тасымалдауға рұқсат етілетін жануарлардың тізбесі, оларды тасымалдау тәртібі мен шарттары**

      216. Тиісті ветеринариялық құжаттар болған жағдайда үй жануарларынан (иттерден, мысықтарды, құстардан, жетектеуші иттерден) басқа, жолаушыларды вагондарда өзімен бірге тасымалдауға жол берілмейді.

      Үй жануарларын (иттерді, мысықтарды, құстарды, жетек-иттерді) 2-ден (екі) аспайтын мөлшерде тасымалдауға осы Қағидалардың 217-тармағында көзделген шарттар сақталған жағдайда купе және ұйықтайтын вагонның жеке купесінде рұқсат етіледі.

      Бұл ретте жолаушыға, жол жүру тиісті тариф бойынша төленген үй жануарларын тасымалдайтын жолаушымен бірге жүретін жолаушылар жұмыспен қамтылған орындардан басқа, купеде жұмыспен қамтылмаған орындар саны бойынша толық тариф бойынша жол жүру құжаттарының (билеттерін) құнын төлеу қажет.

      Тасымалдаушыда жануарларды тасымалдау үшін жеке купе беру мүмкіндігі болмаған жағдайда, мұндай тасымалдауға жол берілмейді.

      Қала маңындағы поездарда (2-ден аспайтын) үй жануарларын (иттер, мысықтар, құстар) тасымалдауды жолаушы өзімен бірге арнайы ыдыста (жәшіктерде, себеттерде, торларда) жүзеге асырады, бұл ретте қосымша ақы алынбайды.

      217. Үй жануарлары (иттер, мысықтар, құстар) арнайы ыдыста (жәшіктерде, себеттерде, торларда) тасымалдануы және қол жүгін тасымалдауға арналған орындарда еркін орналастырылуы қажет.

       Өзінің көлемі бойынша арнайы ыдысқа орналастырылмайтын жетек иттерден басқа иттер осы Қағиданың 223-тармағына сәйкес тасымалданады.

      218. Үй жануарларын (иттер, мысықтар мен құстар) және жетек иттерді тасымалдау кезінде олардың иелері немесе ілесіп жүрушілер вагонда санитарлық-гигиеналық тәртіптің сақталуын қамтамасыз етеді.

      219. Жолаушылар вагонында тасымалданатын үй жануарларын (иттерді, мысықтарды, құстарды) жоғалту, жарақаттану және өлім қаупі жолаушыға жүктеледі.

      220. Соқыр жолаушыларға жетек иттерді өзімен бірге барлық үлгідегі вагондарда тасымалдауға рұқсат етіледі. Жетек иттерді тасымалдау үшін төлем алынбайды және тасымалдау құжаттары ресімделмейді. Жетек иттің қарғыбы, тұмылдырығы, қысқа қарғы болуы және ол еріп жүретін жолаушының жанында болуы тиіс.

      221. Жолаушылар поездарында ірі тұқымды, оның ішінде қызметтік иттерді, оларды нақты салмағы бойынша багаж тарифі бойынша тасымалдау төленген жағдайда тасымалдауға жол беріледі:

      1) жолаушылар поезының локомотивінен кейінгі бірінші вагонның жұмыс істемейтін тамбурында (екі иттен артық емес) тұмылдырықта, шынжырларда немесе осы вагонда жүретін иелерінің немесе ілесіп жүрушілердің бақылауымен белдік байламдарда. Тасымалдау "Жолаушының қолындағы багаж" деген жазуы бар багаж бойынша жүргізіледі.";

      2) иттерді топтық (екіден көп) тасымалдауға тек алдын ала тасымалдаушыға берілетін өтінімдер бойынша поезд жөнелтілгенге дейін 5 (бес) тәуліктен кешіктірмей, багаж вагондарында арнайы контейнерлерде немесе табандығы бар жәшіктерде осы поезда жүретін иелерінің немесе ілесіп жүрушілердің мерзімдік бақылауымен жол беріледі. Иелері немесе ілесіп жүретін адамдар иттерді тасымалдауға арналған табандығы бар арнайы контейнерлерді немесе жәшіктерді (ағаш немесе темір) қамтамасыз етеді. Бұл ретте тариф белгіленген тәртіппен багажды тасымалдау ретінде алынады.

      Ірі тұқымды иттерді, оның ішінде қызметтік және құстарды тасымалдауға багаж түбіртекті беріледі.

      Ыдысы бар жалпы салмағы мен тасымалданатын жануарлар мен құстардың саны көрсетілген "Тордағы ит", "Тордағы құс" деген белгі қойылады.

      222. Қала маңындағы поездың тамбурында 2 (екі) иттен артық емес тұмылдырықта, шынжырларда немесе бел байламдарда осы вагонда жүретін иелерінің немесе ілесіп жүрушілердің бақылауымен қосымша ақы алынбай тасымалдауға жол беріледі.

      223. Поездың жүру жолында ірі тұқымды иттерді жолаушылар вагонынан багаж вагонына ауыстырған жағдайда, багаж түбіртегі багаж вагонының қабылдап-тапсырушысына тасымалдауға арналған құжат ретінде беріледі. Багажды, жүк-багажды қабылдап-тапсырушы жолаушыға багаж түбіртегінің нөмірін және межелі станциясын көрсете отырып, белгі береді.

       224. Басқа жануарларды тасымалдау жүк вагонында тасымалдау шарттары сақталған кезде:

      ветеринариялық құжаттарды көрсеткен кезде вагондағы багаж бен жүк-багаждың басқа адамдардың бүлінуіне әкеп соқпайтын арнайы ыдыста (жәшіктерде, себеттерде, торларда), ал вагонның өзі ластанудан жүргізіледі. Арнайы ыдыс тасымалданатын жануарлардың мөлшері мен санына сәйкес келуі қажет.

      Багаж вагонында тасымалданатын жануарларды азықтандыруды тасымалдаушы жүзеге асырмайды.

      225. Аралар жүк вагонында тасымалдауға жылдың күзгі-көктемгі кезеңінде сыртқы ауа температурасы Цельсий бойынша +10 градустан аспайтын кезде қабылданады. Араларды осы поезда жүретін еріп жүрушінің бақылауымен ұяларда немесе фанерлік пакеттерде тасымалдайды. Вагондағы Ара ұялары мен пакеттері ара ұяларының желдеткіш тесіктері қоршалмайтындай және оларға еркін кіру қамтамасыз етілетіндей етіп орнатылады.

      Багаж вагонында ара тасымалдау нақты салмағы үшін төленеді.

      226. Жолаушы багаж вагонында тасымалданған жануарларды межелі станцияда олар тасымалданған поездың келуі бойынша, бірақ келген сәтінен бастап 12 сағаттан кешіктірмей алады, осы уақыттан кейін олар осы Қағидаларда белгіленген тәртіппен өткізуге берілуге тиіс.

      227. Жануарларды тасымалдау жүргізілген багаж түбіртегі жоғалған жағдайда, олар жолаушыға (жөнелтушіге) алушының тегі, аты, әкесінің аты және тұрақты тұратын жері көрсетіліп, қол қойғыза отырып, багаждың оған тиесілілігінің дәлелдемелерін көрсеткен кезде ғана беріледі.

      228. Багаж ұсталған станцияда тергеу немесе кеден органдарының өкімі бойынша багаж кідіртілген жағдайда станция бастығының немесе багаж бөлімшесі қызметкерінің және тиісті кеден немесе тергеу қызметкерлерінің қолы қойылған акт (еркін нысанда) жасалады, бұл туралы багаж тағайындалған станцияға жеделхатпен хабарланады.

      229. Багаж вагондарында тасымалданатын жануарлар, құстар, аралар тасымалдауға тиісті поезд жөнелтілгенге дейін кемінде 1 сағат бұрын қабылданады.

 **11-тарау. Жол жүру жолында багажды және жүк-багажды беру тәртібі**

      230. Станцияда тергеу немесе кеден органдарының өкімімен багаж кешіктірілген жағдайда, багаж кешіктірілген станцияда станция бастығының немесе багаж бөлімшесі қызметкерінің және тиісті кеден немесе тергеу қызметкерлерінің қолы қойылып, акті жасалады, бұл туралы багаж келетін станцияға жеделхат арқылы хабарланады.

      Егер багаж вагонын тиеу шарттары және жолаушы (алушы) өз багажын алғысы келетін станцияда поездың тұру уақыты бойынша бұл мүмкін болса, поездардағы багаж бен жүк-багажды қабылдап-тапсырушы жол жүру құжатының (билетінің) болуын тексеріп, багаж квитанциясының орнына жол ведомосімен бірге станция мөртабанын қою үшін багажды беру станциясына береді және кезекті беру есебімен тасымалдаушыға жібереді.

      231. Багаж түбіртегінде поездардағы багаж бен жүк-багажды қабылдап-тапсырушы "багаж вагоннан жолаушының қолына берілді" деген белгі жасайды, ал станцияның багаж бен жүк-багажды қабылдап-тапсырушысы тапсыру тізімінде осындай мазмұндағы белгі жасайды. Мұндай жағдайларда жүрілмеген қашықтық үшін төлемдер қайтарылмайды.

      232. Жүк-багажды беру тағайындалған станцияның багаж бөлімшесінде (пунктінде) ғана жүргізіледі.

 **12-тарау. Багажды және жүк-багажды қайта жөнелту тәртібі мен шарттары**

      233. Багаж межелі станцияға келмеген, ал оны жеткізу мерзімі аяқталған жағдайда багаж түбіртектің ұсынушы қажет болған жағдайда багажды басқа станцияға қайта жіберуді талап етеді.

      Багажды қайта жөнелту туралы оның иесі багаж бөлімшесінің меңгерушісіне жазбаша өтініш береді, онда: қашан, қай станциядан және қай станцияға дейін тасымалдауға багаж тапсырылғаны, орындардың саны, салмағы, ораманың түрі, багаждың жарияланған құндылығы, багаж түбіртектің нөмірі, багаждың жаңа тағайындалған станциясының атауы және багаж иесінің нақты мекенжайы көрсетіледі.

      Өтініш алған вокзалдың багаж бөлімшесінің меңгерушісі багаж түбіртектің артқы жағында оның уақтылы келмеуіне байланысты талап етілетін станцияға дейін багажды қайта жөнелту туралы өтініш қабылданғанын белгі жасайды.

       Белгі күнтізбелік мөртабанмен және вокзалдың багаж бөлімшесі меңгерушісінің қолымен расталады. Багаж түбіртегі жолаушыға (иесіне) қайтарылады. Бұл жағдайда жолаушыға (иесіне) айыппұл Заңның 80-бабына сәйкес төленеді.

      234. Багаж бастапқы межелі станцияға келгеннен кейін оны қайта жөнелту станция бастығының атынан багаж иесінің атына жасалған жаңа багаж құжаттары бойынша дереу жүргізіледі. Жаңа жол багаж тізімдемесінде бастапқы багаж жөнелтімінің нөмірі көрсетіледі.

      Қайта жөнелтілген багаж жаңа жол тізімдемесі бойынша жүреді, ал жаңа багаж түбіртегі қайта жөнелту туралы өтінішпен бірге түбіртектің түбіртегіне желімделеді және ескі жол багаж ведомосімен бірге есеп беру кезінде жіберіледі.

      235. Багаждың келгені және қайта жіберілгені туралы бастапқы тағайындалған станция иесіне қайта жөнелту уақытын және жіберу түбіртектің нөмірін көрсете отырып жазбаша хабарлайды.

      Жаңа тағайындалған станцияда багажды беру тегін жүргізіледі, бұл ретте багаж иесінен бастапқы жөнелтуге багаж квитанциясы алынады.

      236. Багаж келмеген, ал оны жеткізу мерзімі әлі өтпеген жағдайларда да багажды қайта жөнелтуге жол беріледі. Мұндай жағдайларда жолаушының жазбаша өтініші бойынша багажды тиесілі төлемдерді өндіріп ала отырып, багаж сияқты жаңа тасымалдау құжаттары бойынша өтініште көрсетілген жаңа межелі станцияға қайта жөнелтеді (басқа мекен жайға жібереді).

      Төлемдер енгізілгеннен кейін жолаушыға бастапқы жөнелту станциясы берген түбіртектің орнына багаж түбіртегі беріледі, ол өтінішпен бірге багаж келгенге дейін станцияда сақталады.

      237. Жеткізу мерзіміне қарамастан жүк-багажды қайта жөнелту жүк алушы жүк-багажды алғаннан кейін және тасымалдауға қабылдау шарттарына және осы Қағидаларға сәйкес жүк-багажды тасымалдауды ресімдеуге сәйкес жаңа тағайындалған станцияға ресімделгеннен кейін жүзеге асырылады.

 **13-тарау. Багажды және жүк-багажды сақтау, ұстау, беру тәртібі**

 **1-параграф. Келген багажды сақтау, ұстап қалу, беру**

      238. Межелі станцияда келген багаж келу уақытына қарамастан багаж келген күнді есептемегенде, 3 (үш) тәулік ішінде тегін сақталады. Уақытты есептеу (1 тәулік) багаж келген күннен кейінгі күннің 00 сағатынан басталады.

       239. Егер алушы тасымалдаушыға байланысты емес себептер бойынша багажды алмаған жағдайда, багаж Заңның 70-бабына сәйкес сақталады

      240. Межелі станцияға келген жүк - багаж келу уақытына қарамастан жүк багажды түсіру күнін есептемегенде, 1 тәулік ішінде тегін сақталады. Уақытты есептеу (1 тәулік) жүк - багажы келген күннен кейінгі күннің 00 сағатынан басталады.

       241. Тасымалдаушы жүк-багажды Заңның 70-бабына сәйкес сақтайды.

      242. Жүк-багажды жеткізу мерзімі тасымалдау жүзеге асырылатын поездың қозғалыс кестесіне сәйкес межелі станцияға дейін поездың (пошта-багаж немесе жолаушы) жүру уақытымен айқындалады.

      Егер жүк-багаж жол жүру жолында артық тиеумен жүрсе, онда оны жеткізу мерзімі әрбір артық тиеуге тәулік қоса отырып, келісілген поездармен жүк-багаждың жүру уақытымен анықталады.

 **14-тарау. Қауіпті заттарды тасымалдау тәртібі**

      243. Тасымалдау немесе сақтау жағдайларында адамдар мен жануарлардың жарылысына, өртіне, улануына немесе күйуіне себеп болуы мүмкін, сондай-ақ тасымалдау мен сақтау арнайы шарттарды сақтауды және сақтық шараларын қабылдауды талап ететін багаж бен жүк-багаждың, жылжымалы құрамның бүлінуіне әкеп соғуы мүмкін заттар қауіптіге жатады.

      244. Қауіпті заттар қауіптілік сипаты бойынша мынадай санаттарға бөлінеді:

      1) жарылғыш қоспалардың пайда болуына қабілетті заттар;

      2) сығылған және сұйытылған газдар;

      3) тез тұтанатын заттар;

      4) жолаушылардың өмірі мен денсаулығына қауіп төндіретін заттар (барлық түрдегі қару).

       245. Қауіпті заттар багаж вагондарында тасымалданады. Оларды қабылдау ресімделген жол жүру құжаттары бойынша жеке тұлғалар үшін:

       (Т.А.Ә. (бар болған жағдайда), мекен жайы;

      заңды тұлғалар үшін: тасымалдау құжаттарына қол қоюға уәкілетті тұлғаның (Т.А.Ә. (бар болған жағдайда), мекен жайы көрсетіле отырып жүргізіледі. Тұрмыстық қажеттіліктер үшін жаңа бос газ баллондарын тасымалдауға рұқсат етіледі, баллондар жаңа, пайдалануда жоқ және қалдық қысымның жоқ екенін растайды.

      246. Қауіпті заттары бар багаж вагондары түсірілгеннен кейін жабдықпен бірге толық тасымалдау құжаттары бойынша тіркеу станциясына жіберіледі.

       247. Қауіпті заттар тасымалдауға тиісті техникалық шарттарда белгіленген ыдыста ұсынылады.

      248. Шыны ыдыстағы қауіпті заттар бос аралықтарды жұмсақ орау материалымен (жаңқамен, сабанмен) толтыра отырып, арнайы жәшіктерге немесе себеттерге оралады.

      249. Қауіпті заты бар әрбір буып-түйілген орында (қақпағында және бүйір жақтарының бірінде) жөнелтуші заттың қауіптілігі туралы затбелгіні желімдейді.

      Санаттары бойынша әртүрлі қауіпті заттарды бірге буып-түю кезінде әрбір санатқа сәйкес келетін жапсырмалар жапсырылады.

      250. Қауіпті заттарды тасымалдауға арналған жүкқұжатта заттың нақты атауы көрсетіледі.

      Әртүрлі санаттағы қауіпті заттарды бірлесіп буып-түю кезінде бірге буып-түйілген заттардың әрбір санатына сәйкес келетін мөрқалыптар қойылады.

      Қауіпті заттар қатарындағы медициналық препараттар осы Қағидаларда белгіленген шарттарды сақтай отырып, багаж вагондарында жүк-багажбен тасымалданады.

      251. Қауіпті заттарды тиеу және түсіру кезінде зақымданудың болмауына көз жеткізу қажет. Зақымданулар анықталған жағдайда бүлінген жерді алып тастауға, сондай-ақ шашылған немесе төгілген заттарды жинауға шаралар қолданылады.